  
 **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL ŽEMĖS MOKESČIO TARIFŲ IR NEAPMOKESTINAMOJO ŽEMĖS SKLYPO**

**DYDŽIO NUSTATYMO**

2022 m. lapkričio 10 d. Nr. T -

Panevėžys

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos žemės mokesčio įstatymo 6 straipsniu ir 8 straipsnio 2 dalies 3 punktu, Savivaldybės taryba n u s p r e n d ž i a:

1. Nustatyti:

1.1. žemės mokesčio tarifus procentais nuo žemės mokestinės vertės pagal pagrindinę žemės naudojimo paskirtį bei pagal žemės sklypo naudojimo būdą:

|  |  |  |  |  |
| --- | --- | --- | --- | --- |
| Eil. Nr. | Paskirties / naudojimo būdo kodas | Paskirties / naudojimo būdo pavadinimas | Žemės mokesčių tarifas procentais | Verčių zonos |
| 1 | 2 | 3 | 4 | 5 |
| **1.** | **610** | **Žemės ūkio paskirties sklypai** | 0,1 | 33.1; 33.2;  33.50–33.52; 33.59 |
|  | **610** | **Žemės ūkio paskirties sklypai** | 0,3 | 33.10; 33.12;  33.16–33.19;  33.23; 33.25; 33.29; 33.30; 33.36; 33.40; 33.42; 33.43; 33.48; 33.53; 33.55; 33.58; 33.60 |
|  | **610** | **Žemės ūkio paskirties sklypai** | 0,35 | 33.3–33.9; 33.11; 33.13–33.15;  33.20–33.22; 33.24; 33.26–33.28;  33.31–33.35;  33.37–33.39; 33.41; 33.44; 33.45; 33.54; 33.56 |
|  | **610** | **Žemės ūkio paskirties sklypai** | 0,5 | 33.57 |
|  | **610** | **Žemės ūkio paskirties sklypai** | 0,6 | 33.46; 33.47; 33.49 |
| 1.1. | 300, 328 | Mėgėjų sodų žemės sklypai | 0,1 | Visos (33.1–33.60) |
| **2.** | **995** | **Kitos paskirties žemės sklypai** |  |  |
| 2.1 | 314, 327, 330, 331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių statybos teritorijos | 0,1 | 33.1– 33.6;  33.10; 33.48;  33.50–33.53; 33.59 |
|  | 314, 327, 330, 331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių statybos teritorijos | 0,16 | 33.19; 33.21; 33.22; 33.37; 33.38; 33.58; 33.60 |
|  | 314, 327, 330, 331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių statybos teritorijos | 0,2 | 33.7; 33.17; 33.18; 33.20; 33.24; 33.39; 33.42 |
|  | 314, 327, 330, 331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių statybos teritorijos | 0,3 | 33.12–33.16; 33.35; 33.36; 33.54–33.57 |
|  | 314, 327, 330, 331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių statybos teritorijos) | 0,4 | 33.11; 33.28; 33.29; 33.41; 33.43; 33.44 |
|  | 314, 327, 330, 331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių statybos teritorijos) | 0,5 | 33.8; 33.9; 33.23; 33.25–33.27;  33.30–33.34; 33.40; 33.45–33.47; 33.49 |
| 2.2. | 316 | Pramonės ir sandėliavimo objektų teritorijos | 0,7 | 33.51–33.53; 33.56; 33.58–33.60 |
|  | 316 | Pramonės ir sandėliavimo objektų teritorijos | 1 | 33.1–33.4;  33.17–33.22; 33.24; 33.50; 33.54; 33.55 |
|  | 316 | Pramonės ir sandėliavimo objektų teritorijos | 1,5 | 33.5–33.8; 33.26;  33.42–33.49 |
|  | 316 | Pramonės ir sandėliavimo objektų teritorijos | 2 | 33.12–33.15; 33.25; 33.27; 33.28;  33.32–33.36;  33.39–33.41; 33.57 |
|  | 316 | Pramonės ir sandėliavimo objektų teritorijos | 2,5 | 33.37; 33.38 |
|  | 316 | Pramonės ir sandėliavimo objektų teritorijos | 2,6 | 33.9–33.11; 33.16; 33.23; 33.29–33.31 |
| 2.3. | 317 | Komercinės paskirties objektų teritorijos | 0,3 | 33.1–33.7; 33.48; 33.50; 33.51; 33.53; 33.57–33.60 |
|  | 317 | Komercinės paskirties objektų teritorijos | 0,65 | 33.17–33.21; 33.52 |
|  | 317 | Komercinės paskirties objektų teritorijos | 1 | 33.22; 33.39; 33.42; 33.54–33.56 |
|  | 317 | Komercinės paskirties objektų teritorijos | 1,5 | 33.8; 33.12;  33.25–33.27; 33.35; 33.37; 33.38 |
|  | 317 | Komercinės paskirties objektų teritorijos | 2 | 33.13; 33.14; 33.16; 33.28–33.31; 33.33; 33.34; 33.41; 33.43; 33.44; 33.46 |
|  | 317 | Komercinės paskirties objektų teritorijos | 2,5 | 33.9–33.11; 33.15; 33.32; 33.40; 33.45; 33.47; 33.49 |
| **3.** | **Visiems kitiems šios lentelės 1–2 punktuose nenurodytiems žemės sklypams** | | 0,13 | Visos (33.1–33.60) |
| **4.** | **Už nenaudojamą, apleistą žemės sklypo plotą** | | 4 | Visos (33.1–33.60) |

1.2. 1,2 ha neapmokestinamąjį žemės sklypo dydį fiziniams asmenims, kuriems nustatytas   
0–40 procentų darbingumo lygis arba kurie yra sukakę senatvės pensijos amžių ar yra nepilnamečiai, jei šių žemės savininkų šeimose mokestinio laikotarpio pradžioje nėra darbingų asmenų.

2. Pripažinti netekusiu galios 2019 m. gegužės 30 d. Panevėžio rajono savivaldybės tarybos sprendimą Nr. T-109 „Dėl žemės mokesčio tarifų ir neapmokestinamojo žemės sklypo dydžio nustatymo“.

3. Šis sprendimas įsigalioja 2023 m. sausio 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

V.Jurkštienė

2022-10-20

**PANEVĖŽIO RAJONO SAVIVALDYBĖS ADMINISTRACIJOS**

**VIEŠŲJŲ PIRKIMŲ SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL ŽEMĖS MOKESČIO TARIFŲ IR NEAPMOKESTINAMOJO ŽEMĖS SKLYPO DYDŽIO NUSTATYMO“ PROJEKTO AIŠKINAMASIS RAŠTAS**

2022 m. spalio 20 d.

Panevėžys

1. **Sprendimo projekto tikslai ir uždaviniai**

Sprendimo projekto tikslas – nustatyti metinio žemės mokesčio tarifus nuo 2023 m.   
sausio 1 dienos. Žemės mokesčio mokėtojai – žemės savininkai – fiziniai ir juridiniai asmenys.

Nuo 2023 m. sausio 1 d. įsigalioja nauja žemės mokestinė vertė pagal naujai atlikto masinio žemės vertinimo rezultatus. Informaciją apie sklypų vidutines rinkos vertes galima sužinoti valstybės įmonės Registrų centro svetainėje [www.registrucentras](http://www.registrucentras/), skyrelyje „Vidutinių rinkos verčių paieška, Vidutinės rinkos vertės paieška pagal unikalų numerį“.

Konkrečius žemės mokesčio tarifus nustato kiekvienos savivaldybės taryba. Žemės mokestį administruoja Valstybinė mokesčių inspekcija.

**2. Siūlomos teisinio reguliavimo nuostatos**

Masinis žemės vertinimas žemės mokestinėms vertėms apskaičiuoti Vyriausybės nustatyta tvarka atliekamas ne rečiau kaip kas 5 metai. Lietuvos Respublikos žemės mokesčio įstatymo 6 straipsnio 2 dalyje numatyta, kad jeigu nuo kito mokestinio laikotarpio žemės mokestinė vertė nustatoma atsižvelgiant į naujai atlikto masinio žemės vertinimo rezultatus, Savivaldybės taryba gali nustatyti mokesčio tarifą, kuris galios ateinantį mokestinį laikotarpį, iki einamojo mokestinio laikotarpio gruodžio 1 dienos. Jei Savivaldybės taryba kitam mokestiniam laikotarpiui konkrečių mokesčio tarifų nenustato, kitą mokestinį laikotarpį galioja paskutiniai nustatyti konkretūs mokesčio tarifai. Mokesčio tarifų ribos – nuo 0,01 procento iki 4 procentų žemės mokestinės vertės. Mokesčio mokestinis laikotarpis sutampa su kalendoriniais metais.

Per praėjusius 5 metus Panevėžio rajono savivaldybėje pasikeitė žemės verčių zonų žemėlapis, kuris, atlikus masinį žemės vertinimą, pasipildė 8 verčių zonomis – vietoj buvusių 52 verčių zonų Panevėžio rajone yra 60 verčių zonų. Didinant verčių zonų skaičių, siekiama kuo tiksliau nustatyti konkrečių žemės sklypų vertę.

Vertinant atskiras žemės grupes, žemės sklypų vidutinė rinkos vertė, lyginant su 2018 metais, 2023 metais didėja kiekvienoje žemės paskirties ar naudojimo būdo grupėje.

**3. Laukiami rezultatai**

Patvirtinus žemės mokesčio tarifus, bus apskaičiuojamas žemės mokestis žemės savininkams.

**4. Lėšų poreikis ir šaltiniai**

Sprendimo įgyvendinimui lėšos nereikalingos.

**5. Kiti sprendimui priimti reikalingi pagrindimai, skaičiavimai, paaiškinimai**

Pridedamas Panevėžio rajono savivaldybės teritorijos nekilnojamojo turto verčių zonų žemėlapis.

(https://www.registrucentras.lt/masvert/paieska-un).

Skyriaus vedėja Virginija Jurkštienė